**Európai jövő - "European Future"- elnevezésű KA2 projekt digitális folytatása**

**2020-2021-es tanév projekteseményei**

A koronavírus járvány okozta megnehezített körülmények ellenére az Erasmus projektben résztvevő partner iskolák együttműködése továbbra is sikeresen folytatódik digi-tálisan. A projekt célja továbbra is az önálló tanulást segítő anyagok előállítása a „Mit jelent az Európai Unió a fiatal generáció számára” című témához.

 25  tanuló vett részt februárban és márciusban 1-2 órás online meetingen  a magyar, német és bolgár partneriskolákból.

A tanulók először kiscsoportokban vitatták meg a feladatokat, majd a meeting végén, minden csoport összefoglalta az eredményt, amire jutottak.

Az első találkozó alkalmával, amely február 26-án zajlott, a tanulók arról meséltek egymásnak, hogyan teltek a mindennapjaik a Lockdown alatt. megosztották a tapasztalataikat arról, hogyan szervezték meg az online oktatással töltött napjaikat, illetve, hogyan tudták fenntartani a motivációjukat, amikor nem mehettek közösségbe.

A második online találkozás alkalmával, (március 26.) a résztvevő tanulók már konkrét feladatot kaptak. "Mit kapok az EU-tól ?" kérdésre kellett választ keresniük.

A tanulók ismét kiscsoportokban dolgoztak. Rövid kutatómunkát végeztek olyan projekteken, amelyek az EU támogatásával valósultak meg a lakóhelyükön. Ezt először a csoporttársaiknak foglalták össze, majd a csoportösszefoglalót megosztották az egész csapattal.

Kaptak egy feladatot is: készítsenek egy bővebb bemutatót, összefoglalót más Európai Uniós projektek támogatásával létrejött beruházásokról, felújításokról a környékükön.

A 3. online találkozó június 9-én zajlott. A tanulók kis csoportokban előadták a projekt munkájukat, amit kidolgoztak. Utána megosztották a gondolataikat, hogy mennyire meglepődtek, hogy az Európai Unió mennyi mindent támogat a térségükben.

A tanulók a nyárra házi feladatot is kaptak: készítsenek interjút néhány felnőttel a családjukból, tegyenek fel nekik kérdéseket az Európai Unióról, a válaszokat gyűjtsék össze, fordítsák le angolra és készítsenek az interjúról egy összefoglalót.

Reményeink szerint a projekt szeptembertől már nem online, hanem a valós térben fog folytatódni. Szeptember 27-től tervezzük a mobilitás folytatását Plovdivban.